'मन की बात': प्रधानमंत्री ने खुले में शौच से मुक्त होने पर दो गांवों को सराहा  
प्रधानमंत्री नरेंद्र मोदी ने यूपी और आंध्र प्रदेश के दो गांवों को सराहा
यूपी के बिजनौर के एक गांव ने शौचालय के लिए सरकारी सहायता भी नहीं ली  
आंध्र प्रदेश के एक गांव में 100 घंटों के भीतर 10,000 शौचालय बनाए गए थे
प्रधानमंत्री नरेंद्र मोदी ने रविवार को उत्तर प्रदेश और आंध्र प्रदेश के दो गांवों के खुले में शौच से मुक्त होने और 'स्वच्छ भारत' अभियान के तहत दूसरे क्षेत्रों के लिए उदाहरण कायम करने को लेकर सराहना की. प्रधानमंत्री ने अपने रेडियो कार्यक्रम 'मन की बात' के 33वें संस्करण में 17.5 लाख रुपये की सरकारी सहायता लौटाने और अपने बलबूते पर शौचालयों का निर्माण करने के लिए यूपी के बिजनौर जिले के एक छोटे से गांव की सराहना की.
 
उन्होंने कहा, उत्तर प्रदेश के एक छोटे से मुस्लिम बहुल गांव मुबारकपुर के लोगों ने जिस प्रकार अपने गांव को खुले में शौच से मुक्त कर लिया, उससे मैं खुश हूं, साथ ही हैरान भी. हालांकि उन्हें शौचालयों के निर्माण के लिए 17 लाख रुपये की सरकारी सहायता मिली, लेकिन उन्होंने उसे लौटा दिया। मोदी ने साथ ही आंध्र प्रदेश के विजयनगरम जिले के ग्रामीणों की भी सराहना की, जिन्होंने 71 गांवों के लिए 100 घंटों में 10,000 शौचालयों का निर्माण कर रिकॉर्ड बनाया था. टिप्पणियां
प्रधानमंत्री मोदी ने कहा, हाल ही मेरे सामने एक शानदार मामला आया. यह विजयानगरम जिले का है. वहां के प्रशासन ने लोगों की भागीदारी से यह बड़ा काम किया. 10 मार्च, सुबह छह बजे से 14 मार्च, सुबह 10 बजे तक प्रशासन और लोगों ने साथ मिलकर सौ घंटे में 10,000 शौचालयों का निर्माण करके 71 गांवों को खुले में शौच से मुक्त किया. उन्होंने कहा कि ये उदाहरण बेहद प्रेरक हैं. पांच राज्य खुले में शौच से मुक्त घोषित किए जा चुके हैं. हाल में उत्तराखंड व हरियाणा को खुले में शौच से मुक्त घोषित किया गया है.    (हेडलाइन के अलावा, इस खबर को एनडीटीवी टीम ने संपादित नहीं किया है, यह सिंडीकेट फीड से सीधे प्रकाशित की गई है।)

प्रधानमंत्री मोदी ने कहा, हाल ही मेरे सामने एक शानदार मामला आया. यह विजयानगरम जिले का है. वहां के प्रशासन ने लोगों की भागीदारी से यह बड़ा काम किया. 10 मार्च, सुबह छह बजे से 14 मार्च, सुबह 10 बजे तक प्रशासन और लोगों ने साथ मिलकर सौ घंटे में 10,000 शौचालयों का निर्माण करके 71 गांवों को खुले में शौच से मुक्त किया. उन्होंने कहा कि ये उदाहरण बेहद प्रेरक हैं. पांच राज्य खुले में शौच से मुक्त घोषित किए जा चुके हैं. हाल में उत्तराखंड व हरियाणा को खुले में शौच से मुक्त घोषित किया गया है.    (हेडलाइन के अलावा, इस खबर को एनडीटीवी टीम ने संपादित नहीं किया है, यह सिंडीकेट फीड से सीधे प्रकाशित की गई है।)
(हेडलाइन के अलावा, इस खबर को एनडीटीवी टीम ने संपादित नहीं किया है, यह सिंडीकेट फीड से सीधे प्रकाशित की गई है।)